Usix tazrt ar nzuzzur kigan d awal
Illa iRiz n w-awal netta yulwa zund alim
Yili w-awal ilan atig isti zund aman
Tirct n tannayin a nn ufix gh idlisen zdinin
Isawl udlis n umzruy inna yi gwmi y-ax
Tifert tamzwarut illa g is ma s ax-d ufan
Ifden n isggwasen ad nsul n ger targanin
Nsbidd igudar x w-afatn nZZu tawjiwin
Nssudu ighrruba x ilaln nelkm tigzirin
Nttay abxxuy gh w-amur nx illil darenx
amazigh ikka tasutin immagh izdar as
iDuf iwtta n w-amur nes isbidd tacbarin
issukf imughaz d imakern islil igran nes
issdus i ufra d tdrfit s imnayen d y-isan
issghus akal imel tagharast i wi-d da jlanin
Tsawl tzerzit s w-arraw amazigh tnna-s imGhurat
Gat amdelu yusin aman intl nn ignwan
Tgim iggig ibbaqin s tifawt nffagh tillas
Tgim angi ifkan i w-assif isdudu iZoran
N ufrig ad ur ittaru iqqen ak ayda nnun
Lmdat timitar ma s nella x tmlsit ula gh w-awal
Ul a x tmyurin n wi d zerinin feln ur-d imik
tgwma tmagit gh idqqi d uzetta d w-urar
tklu s lhnna x igenzi d udar nex d ufus
tklu x w-ul n w-arraw amazigh art i ttagwm iwis
yut umzil s imgdi tazerzit tenna s hayyax
Nlla nra a nili s w-atig irin it ula s hakkak
Casa ass: 13/07/2010
EL ADAOUI LHANAFI
kab_Latn taq_Latn taq_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn taq_Latn kab_Latn taq_Latn kab_Latn quy_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ltz_Latn vec_Latn